2001માં નરેન્દ્ર મોદી ગુજરાતના મુખ્યમંત્રી બન્યા બાદ ગુજરાતીમાં 'જ્યોતિપુંજ' નામનું પુસ્તક લખ્યું હતું. આ પુસ્તકના એક અધ્યાયમાં મોદીએ ડૉ.પ્રાણલાલ વ્રજલાલ દોશી ઉર્ફ પપ્પાજીને યાદ કરતા તેને પોતાનો પ્રેરણા સ્ત્રોત ગણાવ્યા હતા. પપ્પાજી પ્રત્યે મોદીના મનમાં કેટલો આદર અને સન્માન છે, તે તેના શબ્દો પરથી સમજી શકાય છે. 'જ્યોતિપુંજ'માં મોદીએ લખ્યું છે કે મને યાદ નથી કે હું પહેલીવાર પપ્પાજીને ક્યારે મળ્યો હતો. હું એ પળને યાદ નથી કરી શકતો. તે હંમેશા આસપાસ રહેતા હતા. આ જ કારણ હતું કે તે વિશેષ હતા. તેમની સાથે મારી પ્રથમ મુલાકાતથી લઈને તેમના અવસાન સુધી અનેક દાયકાઓ સુધી હું તેમને ઓળખતો રહ્યો. આટલા લાંબા સમયમાં તેઓ ક્યારેય બદલ્યા ન હતા.તેમનો વ્યવહાર,તેમની વિચારસરણી ત્યાં સુધી કે તેમનું શરીર. તમામ કાર્યોમાં, દરેક સંકટમાં, કુદરતી કહેરમાં તેમણે પોતાની ચુસ્તતા દેખાડી છે. પપ્પાજીએ કોલકત્તામાં ડેન્ટિસ્ટનો અભ્યાસ કર્યો હતો.